Lønsedlen er altid så god at få der sidst på måneden. Men husk nu at se ordentligt på den. Sådan lyder budskabet, når fagforeningerne i LO og FTF opfordrer de danske lønmodtagere til at holde øje med, om de får den løn, de skal have. Det er nemlig med god grund, for en helt ny undersøgelse fra Epinion viser, at Nordjylland er den region, hvor de færreste lønmodtagere tjekker deres lønseddel. - Nordjyderne skal blive bedre til at tjekke lønnen, hvis de vil undgå at blive snydt, siger Anna Kirsten Olesen formand LO Aalborg. Undersøgelsen viser også, at over halvdelen - 54 procent -af de adspurgte lønmodtagere i Nordjylland har oplevet fejl i deres lønseddel. Derfor er LO i dag gået på gaderne for at minde nordjyderne om at tjekke lønsedlen.

Referat:
De fleste nordjyske lønmodtagere tjekker ikke deres lønseddel for fejl. Ifølge LO er det et stort problem, da der nemt kan være fejl.